CELEX: 32015D0838
Language: da
Date: 2015-05-28 00:00:00
Title: Kommissionens gennemførelsesafgørelse (EU) 2015/838 af 28. maj 2015 om ændring af gennemførelsesafgørelse 2014/909/EU ved at forlænge anvendelsesperioden for beskyttelsesforanstaltningerne i forbindelse med lille stadebille i Italien (meddelt under nummer C(2015) 3558) (EØS-relevant tekst)

29.5.2015   
            
            
               DA
            
            
               Den Europæiske Unions Tidende
            
            
               L 132/86
            
         KOMMISSIONENS GENNEMFØRELSESAFGØRELSE (EU) 2015/838
   af 28. maj 2015
   om ændring af gennemførelsesafgørelse 2014/909/EU ved at forlænge anvendelsesperioden for beskyttelsesforanstaltningerne i forbindelse med lille stadebille i Italien
   
      
         (meddelt under nummer C(2015) 3558)
      
   
   (Kun den italienske udgave er autentisk)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4, og
   ud fra følgende betragtninger:
   
               (1)
            
            
               Kommissionens gennemførelsesafgørelse 2014/909/EU (3) indførte visse beskyttelsesforanstaltninger som følge af en underretning fra Italien den 11. september 2014 om forekomst af lille stadebille (Aethina tumida) i regionerne Calabrien og Sicilien.
            
         
               (2)
            
            
               Gennemførelsesafgørelse 2014/909/EU anvendes indtil den 31. maj 2015. Da de inspektioner og epidemiologiske undersøgelser, der er specificeret i gennemførelsesafgørelse 2014/909/EU, ligesom den aktive overvågning af forekomsten af lille stadebille i de berørte italienske regioner, ikke er afsluttet, er den epidemiologiske situation trods fraværet af forekomster siden december sidste år endnu ikke blevet fastlagt.
            
         
               (3)
            
            
               I lyset af denne overgangssituation, og mens der afventes yderligere oplysninger om den igangværende overvågning, er det derfor nødvendigt at forlænge anvendelsen af de foranstaltninger, der er fastlagt i gennemførelsesafgørelse 2014/909/EU, indtil det forventede ophør af sæsonen for biavl i de nævnte regioner i slutningen af november 2015.
            
         
               (4)
            
            
               Gennemførelsesafgørelse 2014/909/EU bør derfor ændres i overensstemmelse hermed.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Artikel 4 i gennemførelsesafgørelse 2014/909/EU affattes således:
   
      »Artikel 4
      Denne afgørelse finder anvendelse indtil den 30. november 2015.«
   
   Artikel 2
   Denne afgørelse er rettet til Den Italienske Republik.
   
      Udfærdiget i Bruxelles, den 28. maj 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  Kommissionens gennemførelsesafgørelse 2014/909/EU af 12. december 2014 om visse beskyttelsesforanstaltninger over for bekræftede forekomster af lille stadebille i Italien (EUT L 359 af 16.12.2014, s. 161).